**Nemzetiszínháztörténeti vetélkedő - II. forduló**

**3. feladat**

Állítások:

1. **A mű Goethe Faustjának utánérzése, gondolata, egyfajta másolata.** – Ezzel értett egyet Arany János is, amikor első olvasatra néhány sor után a Faust utánérzésének gyanította.
2. **Az ember Istentől vagy Lucifertől függ, szabad választását erre használhatja.** – Erről Greguss Ágost így gondolkodott: „A korlátolt ember számára nincs önállóság. Vagy Istentől, vagy Lucifertől kell függenie.”
3. **Lucifer szerepe a történelmi színekben passzív, bizonyos tekintetben szinte csak idegenvezető.** – Erről Szász Károly ezt gondolja: „Lucifernek Ádám álmában a többi mellékalakok egyikévé kell törpülnie.”
4. **Lucifer az embert nem csak megrontani szeretné, de közben – akaratlanul is – mentorává válik. –** Szász Károly szerint noha az embert akarja megrontani, olykor mentorává válik.
5. **Lucifer ellenfele látszólag Ádám, mégis fő célja Éva meggyőzése lenne. –** Hisz Szerb Antal felfogása alapján a fő harcot Ádám és Éva vívja egymással.
6. **A műben Madách fő gyengesége a lírai nyelvezet vérszegény’ állapota. –** Ezt támasztja alá az is, hogy az író maga is elfogadta Arany János javításait: „Csak itt-ott a verselésben – meg a nyelvben találok némi nehézkességet, különösen a lírai részek nem eléggé zengők.”
7. **A történelmi színekben nyomon követhető az író európai műveltsége, hiszen ezekben az európai kultúra alapjai, fő helyszínei, eseményei jelennek meg.** – Erre utalt Kecskeméthy Aurél, Kákay Aranyos álnéven: „A képviselőház legeredetibb jelenségei egyike Madách Imre. Szőke haj, szláv jellegű arc, kínai, lekonyuló bajusz, de magyar kebel, s európai míveltséggel táplált fő.”
8. **Lucifer aktivitásának köszönhetően helytállóbb lenne a mű címének ’Az ördög komédiája’, mintsem ’Az ember tragédiája’.** – Erdélyi János többször is hajlandó inkább az ördög komédiájának, mint az ember tragédiájának nézni a művet.
9. **Madách világszemlélete, nézőpontja Az ember tragédiája alapján pesszimista.** – Ezt írásaikban Csengery, Gyulai és Erdélyi János támasztják alá.
10. **A falanszter színben Fourier utópista szocialista eszméit bírálja Madách.** – Ezt támasztja alá Erdélyi János többszöri egyetértése is ezzel.